Jonas Čiuberkis

Jonas Čiuberkis (1914 m. sausio 20 d. Rygoje – 1994 m. spalio 21 d. Klyvlende, JAV) – Lietuvos teisininkas, žurnalistas, redaktorius.

Biografija 
Vytauto Didžiojo universitete studijavo teisę. Iki 1940 m. Vidaus reikalų ministerijos kanceliarijos viršininkas. 1940–1941 m. gyveno Vokietijoje, Lietuvių aktyvistų fronto veikėjas. 1941–1943 m. Vilniaus miesto savivaldybės sekretorius. 1943 m. vokiečiai jį areštavo ir iki karo pabaigos kalino Štuthofo stovykloje. Vėliau išvažiavo į JAV.

Bendradarbiavo leidiniuose „Lietuvos aidas“, „Jaunoji karta“, „Policija“ ir kt. 1938–1939 m. redagavo žurnalą „Akademikas“. Rašinius spausdino Vokietijoje leistuose laikraščiuose „Mintis“, „Lietuvis“, „Mūsų kelias“. 1962–1968 m. laikraščio „Dirva“ vyriausias redaktorius.

Šaltiniai 

Lietuvos redaktoriai
Lietuvos teisininkai
JAV lietuvių bendruomenės veikėjai
Birželio sukilimo dalyviai